|  |  |
| --- | --- |
|  | Este artigo amosa letras árabes. Sen o soporte axeitado, o texto pode mostrar símbolos sen sentido, coma caixas, marcas e outros. |

**Abdelkader Bensalah** (en árabe: *عبد القـادر بن صالح*), nado en Fellaoucene (Alxeria francesa) o 24 de novembro de 1941 e finado en Alxer o 22 de setembro de 2021, foi un xornalista e político alxeriano. Membro da Agrupación Nacional para a Democracia (RND), preside dende 2002 o Consello da Nación, a cámara alta do Parlamento alxeriano. Dende o 2 de abril e o 19 de decembro de 2019 exerceu como presidente interino de Alxeria, en substitución de Abdelaziz Bouteflika.

Traxectoria
-----------

### Orixe e xuventude

Abdelkader Bensalah naceu o 24 de novembro de 1941 en Fellaoucene, preto de Tlemcen.

Ingresou no Exército de Liberación Nacional (ALN) aos 18 anos.

### Carreira profesional

Xornalista de profesión, foi diretor do Centro alxeriano de información e cultura en Beirut, entre 1970 e 1974, e despois director xeral do diario en lingua árabe *Ech Chaab* entre 1974 e 1977.

### Traxectoria política

En 1977, foi elixido deputado da FLN da vilaia de Tlemcen. Posteriormente, seguiu unha carreira diplomática, sendo dende 1989 a 1993 embaixador de Alxeria no Reino de Arabia Saudita e na Organización da Conferencia Islámica. Foi director de información e voceiro do Ministerio de Asuntos Exteriores dende 1993 ata 1994. 

Foi membro do Agrupación Nacional pola Democracia(RND), da que foi secretario xeral dende a súa fundación, en 1997 a 1998 e de 2013 a 2015. 

Entre 1994 e 1997, presidiu o Consello Nacional de Transición , que era entón a única cámara parlamentaria do país. Ata 2002 foi presidente da Asemblea Nacional do Pobo, a cámara baixa do Parlamento alxeriano. 

Dende xullo de 2002, ocupou o cargo de Presidente do Consello da Nación, a cámara alta do Parlamento. O 30 de novembro de 2004, foi elixido presidente da Unión Parlamentaria Africana.

Moi achegado ao presidente Abdelaziz Bouteflika, realizou nos anos 2010 algunhas tarefas que este, enfermo, xa non podía realizar, como a recepción de líderes estranxeiros. Apoiou a candidatura de Bouteflika a un quinto mandato nas eleccións presidenciais de 2019. Despois da dimisión deste último, o 2 de abril de 2019, como consecuencia de grandes manifestacións contra a súa permanencia no poder, Abdelkader Bensalah asumiu a presidencia interina do país para un período de 90 días como indica a Constitución de Alxeria. Como presidente interino, tiña poderes reducidos e non se podía presentar ás eleccións presidenciais anticipadas.

Notas
-----

1. ↑  "L'Algérie se prépare à l'après-Bouteflika". *Lefigaro.fr*. Consultado o 4 de novembro de 2013.
2. ↑  "Le Bonjour du « Soir »". *Le Soir d'Algérie*. Consultado o 28 de febreiro de 2014.
3. ↑  "Algérie: Abdelkader Bensalah, pur produit du régime algérien". *TV5MONDE*. Arquivado dende o orixinal o 02 de abril de 2019. Consultado o 2 de abril de 2019.
4. ↑  "Algérie: Abdelkader Bensalah, parcours d'un cacique du régime - RFI". *RFI Afrique*. Consultado o 30 de marzo de 2019.
5. ↑  "Revue du droit public et de la science politique en France et à l'étranger". *Google Books*. Consultado o 2 de abril de 2019.
6. ↑   Alxeria: Bensalah foi nomeado para o Senado , *Le Figaro* , o 9 de xaneiro de 2013
7. ↑  Bensalah foi nomeado en xefe do Consello da Nación Arquivado 27-03-2019 en Wayback Machine. , *El Watan* , o 30 de xaneiro de 2019.
8. ↑  ElWatan, ed. (30 de novembro de 2004). "Bouteflika à l’union parlementaire africaine". Arquivado dende o orixinal o 25 de setembro de 2019. Consultado o 5 de abril de 2019.
9. 1 2  "Bouteflika loyalist Abdelkader Bensalah, Algeria’s next in line". *France 24*. Consultado o 3 de abril de 2019.
10. ↑  "Algérie : qui est Abdelkader Bensalah, l’homme qui devrait assurer l'intérim après la démission d'Abdelaziz Bouteflika ?". *LCI*. Arquivado dende o orixinal o 02 de abril de 2019. Consultado o 3 de abril de 2019.
11. ↑  "Algérie : le Conseil constitutionnel entérine la démission d'Abdelaziz Bouteflika". *Europe 1*. Consultado o 3 de abril de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Abdelkader Bensalah Modificar a ligazón no Wikidata*** |

### Ligazóns externas

* Páxina web do Consello da Nación *(en árabe)*

|  |  |
| --- | --- |
| Control de autoridades | 
* Wd: Q2821079
* WorldCat
* VIAF: 3399155566483213380001
* GND: 1183362331
* Treccani: abdelkader-bensalah

 |